smcproject/ml-wiki-sentences huggingface dataset:
അവലംബം ക സ തി Acetyl halides and salts of the acetate ion AcOH He LiOAc Be(OAc) 2 BeAcOH B(OAc) 3 AcOAc ROAc NH 4 OAc AcOOH FAc Ne NaOAc Mg(OAc) 2 Al(OAc) 3 ALSOL Al(OAc) 2 OH Al 2 SO 4 (OAc) 4 Si P S ClAc Ar KOAc Ca(OAc) 2 Sc(OAc) 3 Ti(OAc) 4 VO(OAc) 3 Cr(OAc) 2 Cr(OAc) 3 Mn(OAc) 2 Mn(OAc) 3 Fe(OAc) 2 Fe(OAc) 3 Co(OAc) 2 , Co(OAc) 3 Ni(OAc) 2 Cu(OAc) 2 Zn(OAc) 2 Ga(OAc) 3 Ge As(OAc) 3 Se BrAc Kr RbOAc Sr(OAc) 2 Y(OAc) 3 Zr(OAc) 4 Nb Mo(OAc) 2 Tc Ru(OAc) 2 Ru(OAc) 3 Ru(OAc) 4 Rh 2 (OAc) 4 Pd(OAc) 2 AgOAc Cd(OAc) 2 In Sn(OAc) 2 Sn(OAc) 4 Sb(OAc) 3 Te IAc Xe CsOAc Ba(OAc) 2 Hf Ta W Re Os Ir Pt(OAc) 2 Au Hg 2 (OAc) 2 , Hg(OAc) 2 TlOAc Tl(OAc) 3 Pb(OAc) 2 Pb(OAc) 4 Bi(OAc) 3 Po At Rn Fr Ra Rf Db Sg Bh Hs Mt Ds Rg Cn Nh Fl Mc Lv Ts Og ↓ La(OAc) 3 Ce(OAc) x Pr Nd Pm Sm(OAc) 3 Eu(OAc) 3 Gd(OAc) 3 Tb Dy(OAc) 3 Ho(OAc) 3 Er Tm Yb(OAc) 3 Lu(OAc) 3 Ac Th Pa UO 2 (OAc) 2 Np Pu Am Cm Bk Cf Es Fm Md No Lr
പൊട്ടാസ്യം ക്ലോറൈഡ് ഇംഗ്ലീഷ് വിലാസം https://ml.wikipedia.org/wiki/Potassium_chloride
പൊട്ടാസ്യവും ക്ലോറിനും ചേർന്ന ലോഹ ഹാലൈഡ് ഉപ്പ് ആണ് പൊട്ടാസിയം ക്ലോറൈഡ് .
പൊട്ടാസിയം ക്ലോറൈഡ് എന്നു രാസനാമമുള്ള ഇതിന്റെ രാസവാക്യം KCl എന്നാണ്.
ഇതിന് മണമില്ലാത്തതും വെള്ളയോ നിറമോ ഇല്ലാത്ത വിട്രിയസ് ക്രിസ്റ്റൽ രൂപവുമുണ്ട്.
ഖരവസ്തുക്കൾ വെള്ളത്തിൽ ലയിക്കുന്നു, അതിന്റെ ലായനികൾക്ക് ഉപ്പ് പോലെയുള്ള രുചിയുണ്ട്.
പുരാതന ഉണങ്ങിയ തടാക നിക്ഷേപങ്ങളിൽ നിന്ന് പൊട്ടാസ്യം ക്ലോറൈഡ് ലഭിക്കുന്നു.
കെസിഎൽ ഒരു വളമായും, വൈദ്യശാസ്ത്രത്തിലും, ശാസ്ത്രീയ ഉപയോഗങ്ങളിലും, ഗാർഹിക ജല സോഫ്റ്റ്നറുകളും (സോഡിയം ക്ലോറൈഡ് ഉപ്പിന് പകരമായി), ഭക്ഷ്യ സംസ്കരണത്തിലും ഉപയോഗിക്കുന്നു, അവിടെ ഇത് E നമ്പർ അഡിറ്റീവ് E508 എന്നറിയപ്പെടുന്നു.
ഇത് സ്വാഭാവികമായും ധാതു സിൽവൈറ്റ് ആയി കാണപ്പെടുന്നു, കൂടാതെ സോഡിയം ക്ലോറൈഡുമായി ചേർന്ന് സിൽവിനൈറ്റായി കാണപ്പെടുന്നു.
അവലംബം ↑ 1 2 ↑ ↑ ആനുകൂല്യങ്ങൾ ഇന്തുപ്പ് ↑ {{ cite book }} :  CS1 maint: location missing publisher ( link ) ↑ ↑ പുറത്തേക്കുള്ള കണ്ണികൾ
പരവൂർ ഇംഗ്ലീഷ് വിലാസം https://ml.wikipedia.org/wiki/Paravur,_Kollam ഇംഗ്ലീഷ് വിലാസം https://ml.wikipedia.org/wiki/Kollam പരവൂർ () അപരനാമം: പരവൈയൂർ, തെക്കൻ പരവൂർ(South Paravoor) Skyline of , India പരവൂർ () 8°48′40″N 76°40′08″E ﻿ / ﻿ 8.811°N 76.669°E ﻿ / 8.811; 76.669 ഭൂമിശാസ്ത്ര പ്രാധാന്യം നഗരം രാജ്യം ഇന്ത്യ സംസ്ഥാനം കേരളം ജില്ല കൊല്ലം ഭരണസ്ഥാപനം(ങ്ങൾ) നഗരസഭ Chairman K P KURUP ' ' വിസ്തീർണ്ണം 19.19 ചതുരശ്ര കിലോമീറ്റർ ജനസംഖ്യ 43,739
സ്ത്രീ: ജനസാന്ദ്രത 2,297 / ച.
മീ കോഡുകൾ • തപാൽ • ടെലിഫോൺ 691 301 +91474 സമയമേഖല UTC +5:30 പ്രധാന ആകർഷണങ്ങൾ പൊതുവിവരങ്ങൾ ‍
കൊല്ലം‌ ജില്ലയുടെ തെക്ക്  പടിഞ്ഞാറായി  സ്ഥിതി ചെയ്യുന്ന ഒരു പട്ടണമാണ്‌ പരവൂർ .
‍കടലും ഇത്തിക്കര കായലും പൊഴി മുഖാന്തരം ഒന്നുചേരുന്ന ഒരു തീരപ്രദേശമാണ് പരവൂർ.
പരവൂരിന്റെ പടിഞ്ഞാറെ അതിർത്തി അറബിക്കടലാണ് .
‍കൊല്ലത്ത് നിന്നും റോഡുമാർ‌ഗ്ഗവും (20 കി.മീ) റെയിൽമാർ‌ഗ്ഗവും(13 കി.മീ) പരവൂരിൽ എത്തിച്ചേരാം.
ജില്ലയിലെ ഒരു പ്രധാന മത്സ്യബന്ധനകേന്ദ്രവും കയറുല്പാദനകേന്ദ്രവുമാണ് ഇത്.
കൂടാതെ ഒരു പ്രധാന വിനോദസഞ്ചാരകേന്ദ്രം കൂടിയാണ്.
പ്രമുഖ സാഹിത്യകാരൻമാരായ കെ.സി. കേശവപിള്ള (1865-1913), കേശവൻ ആശാൻ (1869-1917) എന്നിവർ പരവൂരിലാണ് ജനിച്ചത്.
പ്രമുഖ സംഗീത സംവിധായകനായ ജി. ദേവരാജൻ അഥവാ ദേവരാജൻ മാസ്റ്റർ (27.9.1925 - 15.3.2006) പരവൂർ സ്വദേശിയാണു്.
ഉള് കാഴ്ചകള് Paravur, Kollam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പരവൂരിൻറെ ചിത്രങ്ങൾക്ക് ഇവിടെ ഞെക്കുക
1 2 ↑ {{ cite web }} : Missing or empty | title= ( help )
പരവൂർ വി. കേശവനാശാൻ ഇംഗ്ലീഷ് വിലാസം https://ml.wikipedia.org/wiki/Paravoor_V.
_Kesavanasan പരവൂർ വി. കേശവനാശാൻ
മലയാളത്തിലെ ഒരു സമുദായ പരിഷ്കർത്താവും പണ്ഡിതകവി, ചികിത്സകൻ, പത്രപ്രവർത്തകൻ എന്നീ നിലകളിലും ശ്രദ്ധേയനായിരുന്ന വ്യക്തിയാണ് പരവൂർ വി. കേശവനാശാൻ .
ചെറുപ്രായത്തിൽ തന്നെ പാണ്ഡിത്യം തെളിയിച്ച കേശവൻ കേശവനാശാൻ എന്ന പേരിലാണ് പിന്നീട് അറിയപ്പെട്ടത്.
ചികിത്സാവൃത്തിയിലും അദ്ധ്യാപനത്തിലും ഇദ്ദേഹം വിദഗ്ദ്ധനായിരുന്നു.
സുജനാനന്ദിനി എന്ന പത്രം ആരംഭിച്ചത് കേശവനാശാനായിരുന്നു.
കൊല്ലവർഷം 1034 കുംഭം 17-ന് (1859) കൊല്ലം താലൂക്കിൽ പരവൂരിൽ കൊച്ചമ്പാളി ആശാൻ എന്ന ഭാഷാകവിയുടെ ഭാഗിനേയനായ വൈരവൻ വൈദ്യന്റെയും തയ്യിൽ കുറുമ്പയമ്മയുടെയും മകനായി ജനിച്ചു.
പുതുക്കാട്ടുമഠത്തിൽ കൃഷ്ണനാശാൻ, ഇലത്തൂർ കൃഷ്ണസ്വാമിശാസ്ത്രികൾ, അദ്ദേഹത്തിന്റെ ശിഷ്യനായ അയ്യാസ്വാമി ശാസ്ത്രികൾ എന്നിവരിൽ  നിന്നും സംസ്കൃതം അഭ്യസിച്ചു് വ്യുത്പത്തി നേടി.
കൂടാതെ ആയുർവേദവും ജ്യോതിഷവും പഠിച്ചു പ്രാവീണ്യം സമ്പാദിച്ചു.
കവി എന്ന നിലയിലും ആശാൻ പ്രശസ്തി നേടി.
പ്രസിദ്ധകവിയായ കെ.സി. കേശവപിള്ള ഇദ്ദേഹത്തിന്റെ ശിഷ്യന്മാരിൽ ഒരാളാണ്.
അവർണരെ  അടിമകളാക്കി വിദ്യാഭ്യാസം നിഷേധിച്ച രീതിയായിരുന്നു രാജഭരണമായിരുന്ന തിരുവിതാംകൂറിൽ നിലനിന്നിരുന്നത്.
അവശരും മർദ്ദിതരും ചൂഷിതരുമായി മാറിയ താനുൾപ്പെടുന്ന സമൂഹത്തിന്റെ ശോചനീയാവസ്ഥ കേശവനാശന്റെ ദുഃഖമായിരുന്നു.
എന്നാൽ 1888-ൽ നടന്ന അരുവിപ്പുറം പ്രതിഷ്ഠയിലൂടെ ശ്രീനാരായണ ഗുരു മറ്റൊരു സംഭവത്തിനു തുടക്കമിട്ടു.
ഈ സംഭവത്തൊടെ കേശവനും ഗുരുവിന്റെ ഗൃഹസ്ഥാശ്രമ ശിഷ്യനായി മാറി.
ഇങ്ങനെ കേശവൻ പത്രപ്രവർത്തനത്തോടൊപ്പം സാമൂഹ്യപ്രവർത്തകനുമായി.
ശ്രീമൂലം പ്രജാസഭാ മെമ്പറായും പ്രവർത്തിച്ചു
സംസ്‌കൃതത്തിലും ഭാഷയിലും കവനം ചെയ്യാനുള്ള ആശാന്റെ സാമർത്ഥ്യത്തെ കേരള കാളിദാസൻപോലും പ്രശംസിച്ചിട്ടുണ്ട്.
അദ്ദേഹത്തിന്റെ ആദ്യകാല കൃതികളിലൊന്നായിരുന്നു കല്യാണ സൗഗന്ധികം അമ്മാനപ്പാട്ട്.
പാതാളരാമായണം ആട്ടക്കഥ, പതിവ്രതാധർമം കിളിപ്പാട്ട് എന്നിവയും രചിച്ചു.
സംസ്‌കൃതത്തിലുള്ള ആശാന്റെ കഴിവിനെ കേരള കാളിദാസൻ പോലും പ്രശംസിച്ചിരുന്നു.
ആശാന്റെ ആദ്യകാല കൃതികളിലൊന്നാണ് കല്യാണ സൗഗന്ധികം അമ്മാനപ്പാട്ട്.
പ്രസിദ്ധമായ മാധവനിദാനത്തിനു സാരചന്ദ്രികയെന്ന പേരിൽ വ്യാഖ്യാനവും വൈദ്യസംഗ്രഹവും ഇദ്ദേഹം എഴുതിയിട്ടുണ്ട്.
ശാർങ്ധര സംഹിത, ഭൈഷജ്യരത്‌നാവലി, ഭാവപ്രകാശം  മുതലായവയ്ക്കും എഴുതിയിട്ടുണ്ടെങ്കിലും ഇവയൊന്നും പൂർത്തീകരിക്കപ്പെട്ടില്ല.
ഒരു നിഘണ്ടുവും ആശാൻ എഴുതി പൂർത്തീകരിച്ചിരുന്നെങ്കിലും അതും പ്രസിദ്ധീകരിച്ചില്ല.
ചിത്തിരതിരുനാൾ മഹാരാജാവിന്റെ ജനനത്തെ ആസ്പദമാക്കി 'രാജകുമാര സംഭവം' എന്ന പേരിലുള്ള ഒരു മഹാകാവ്യ നിർമ്മാണത്തിലാണ് ആശാൻ അവസാനമായി ഏർപ്പെട്ടിരുന്നത്.
1897-ൽ സർക്കാർ ഗ്രാന്റ്  ഏർപ്പെടുത്തി ആശാനെ പരവൂരിലെ ആദ്യത്തെ സർക്കാർ വൈദ്യനായി നിയമിച്ചു.
ആരോഗ്യ സന്ദായിനി എന്ന പേരിൽ ആശാൻ അവിടെ ഒരു വൈദ്യശാലയുടെ ആരംഭിച്ചു.
തിരുവനന്തപുരത്തെ ആയുർവേദ പാഠശാലയിൽ ഈഴവർക്ക് പ്രവേശനം ലഭ്യമാക്കാനായി ശ്രീമൂലം പ്രജാസഭാ മെമ്പർ എന്ന നിലയിൽ ആശാൻ ഏറെ വാദിച്ചിരുന്നു.
സ്വന്തമായി ഒരു ആയുർവേദ കോളേജ് തുടങ്ങാനും ആശാൻ ആലോചിച്ചിരുന്നു.
1065-ൽ കണ്ടത്തിൽ വർഗീസ് മാപ്പിള മലയാളമനോരമക്കമ്പനി സ്ഥാപിച്ച് പത്രം പുറത്തിറക്കിയ മാതൃക പിന്തുടർന്ന് കേശവനാശാനും കേരളഭൂഷണക്കമ്പനി ക്ളിപ്തം എന്ന പേരിൽ കൊ.
1066-ൽ 10,000 ഉറുപ്പിക മൂലധനത്തിൽ ഒരു കമ്പനി ആരംഭിച്ചു.
അതിലൂടെ 1067-ൽ സുജനാനന്ദിനി എന്നൊരു പ്രതിവാര വൃത്താന്തപത്രം പ്രസിദ്ധീകരണം ആരംഭിച്ചു.
അതോടൊപ്പം സാഹിത്യാഭിവൃദ്ധി ലക്ഷ്യമാക്കി ഒരു പ്രത്യേക കോളവും ആരംഭിച്ചു.
വലിയ കോയിത്തമ്പുരാൻ , കുഞ്ഞിക്കുട്ടൻ തമ്പുരാൻ , കൊച്ചുണ്ണിത്തമ്പുരാൻ , കുണ്ടൂർ നാരായണമേനോൻ , സി.എസ്. സുബ്രഹ്മണ്യൻപോറ്റി , മൂലൂർ എസ്. പദ്മനാഭപ്പണിക്കർ എന്നിവർ അതിലെ എഴുത്തുകാരായിരുന്നു.
പത്രം പിന്നീട് നിന്നുപോയി.
1078-ൽ വീണ്ടും പ്രസിദ്ധീകരണം ആരംഭിച്ചെങ്കിലും മൂന്നുകൊല്ലത്തിനുള്ളിൽ വീണ്ടും പ്രവർത്തനം നിന്നു.
1080-ൽ നടന്ന നായർ-ഈഴവ ലഹളക്കാലത്ത് കേരളഭൂഷണം പ്രസ് തീവച്ചു നശിപ്പിക്കപ്പെട്ടു.
ഈഴവരുടെ ആദ്യപത്രമായതിനാൽ ഇത് ഈഴവപത്രം എന്നും അറിയപ്പെട്ടിരുന്നു.
ഈ സംഭവത്തെ കുമാരനാശാൻ തന്റെ കവിതയിൽ ഇങ്ങനെ സൂചിപ്പിച്ചു.
“ മുറിവേല്പിക്കിലും ധൂർത്തർ പത്രം ചുട്ടുപൊടിക്കിലും
മുഷ്ക്കിന്നു കീഴടങ്ങാതെ മരിപ്പോളം തടുക്കുവിൻ ”
1903-ൽ എസ്.എൻ.ഡി.പി. യോഗം തുടങ്ങിയതു മുതൽ കേശവനാശാൻ അതിന്റെ പ്രവർത്തകനും സേവകനും ഡയറക്ടറുമൊക്കെയായി സേവനം അനുഷ്ഠിച്ചിരുന്നു.
സന്യാസം സ്വീകരിച്ച്  ശ്രീനാരായണഗുരുവിനൊപ്പം ലോകസേവനം മനസ്സിൽ ലക്ഷ്യമാക്കിയിരുന്നെങ്കിലും 50-ആം വയസ്സിൽ 1917 ജനുവരി 10-ന് കേശവനാശാൻ അന്തരിച്ചു.
കുറിപ്പ് പന്തളത്തു കേരള വർമ്മത്തമ്പുരാൻ അയച്ച സന്ദേശത്തിൽ ആശാനെക്കുറിച്ച് ഇപ്രകാരം എഴുതിയിരിക്കുന്നു:- സൽക്കവിയും സഹൃദയാഗ്രേസരനുമായ ആശാനവർകൾ സാഹിത്യ ലോകത്തിൽ ചിരപരിചിതനായിട്ടുള്ളതിനാൽ ആ പണ്ഡിതാഗ്രേസരന്റെ വിയോഗം അസ്മാദൃശന്മാർക്ക് ഹൃദയശല്യമാണ് .
സവർണ്ണ കവിയായിരുന്ന സി.എസ്. സുബ്രഹ്മണ്യൻ പോറ്റി ആശാന്റെ വിയോഗത്തെക്കുറിച്ച് ഇങ്ങനെ എഴുതി:- വിദ്വാനും സാഹിത്യകലാകുശലനും ഉത്സാഹിയും ആയിരുന്ന ആ മഹാപുരുഷന്റെ നിര്യാണം കേരള സാഹിത്യ ലോകത്തിനും കേരളത്തിനു തന്നെയും ഒരു വലിയ നഷ്ടമാണെന്നുള്ളതിനു സംശയമില്ല.
മാധവനിദാനത്തിന്റെ സാരചന്ദ്രികയെന്ന പേരിൽ ആശാൻ എഴുതിയ വ്യാഖ്യാനം കൊല്ലം വിദ്യാഭിവർദ്ധിനി അച്ചൂകൂടത്തിൽ അച്ചടിപ്പിച്ച് 1921-ൽ (കൊ.വ.-1097) എസ്.ടി. റെഡ്ഢ്യാർ ആൻറ് സൺസ് ആണ് പ്രസിദ്ധീകരിച്ചത്.
അവലംബം 1 2 3 4 5 6 {{ cite web }} : zero width space character in | title= at position 4 ( help ) CS1 maint: bot: original URL status unknown ( link ) ↑ http://www.geni.com/people/Paravoor-Kesavan-Asan/6000000008770628059 ↑ Madhava Nidanam by Dr. V. Keasavanasan  Published 1921
പരവൂർ -‌ കാപ്പിൽ‌‌ പൊഴി തെക്കുംഭാഗം പൊഴി
കൊല്ലം , തിരുവനന്തപുരം ജില്ലകളിലായി സ്ഥിതി ചെയ്യുന്ന പൊഴികളെ ചേർത്താണു പരവൂർ - കാപ്പിൽ പൊഴികൾ എന്നു വിളിക്കുന്നത്.
പരവൂർ കായലും അറബിക്കടലും താന്നി തെക്കുംഭാഗം എന്നിവിടങ്ങളിൽ ചേരുന്നതെങ്കിൽ ഇടവ - നടയറക്കായൽ കാപ്പിലിൽ അറബിക്കടലുമായി ചേരുന്നു.
ഈ രണ്ടു ഭാഗങ്ങളെ മണിയംകുളം ടി.എസ്. കനാൽ ബന്ധിപ്പിക്കുന്നു.
പരവൂർ കായലിലെ ജലനിരപ്പ് ക്രമീകരിക്കുവാനും ഉപ്പുവെള്ളം നിയന്ത്രിക്കുവാനും പൊഴിക്കരയിൽ ഒരു ചീപ്പ് (ബണ്ട്) 1957ൽ  നിർമ്മിച്ചിട്ടുണ്ട്.
മയ്യനാട് , കാപ്പിൽ കടൽപ്പുറങ്ങൾ ഇതിനു സമീപത്താണു്.
തെക്കുംഭാഗം - കാപ്പിൽ പാലം രണ്ടു ജില്ലകളെ തമ്മിൽ ബന്ധിപ്പിക്കുന്നു.
അവലംബം ↑ ↑ http://www.madhyamam.com/news/283329/140423%5Bപ്രവർത്തിക്കാത്ത+കണ്ണി%5D
പരവൂർ രാമചന്ദ്രൻ ഇംഗ്ലീഷ് വിലാസം https://ml.wikipedia.org/wiki/Paravoor_Ramachandran
മലയാള സിനിമാ-സീരിയൽ-നാടക വേദികളിലെ ഒരു അഭിനേതാവാണ് കൊല്ലം സ്വദേശിയായ പരവൂർ രാമചന്ദ്രൻ .
സംവിധായകൻ രാജസേനന്റെ ചിത്രങ്ങളിലൂടെയാണ് ഇദ്ദേഹം ചലച്ചിത്രരംഗത്തെത്തുന്നത് .
നിരവധി സിനിമകളിലും നാടകങ്ങളിലും സീരിയലുകളിലും അഭിനയിച്ചിട്ടുണ്ട്.
ദില്ലിവാല രാജകുമാരൻ, സൂപ്പർമാൻ, സ്വപ്നലോകത്തെ ബാലഭാസ്കർ, തൂവൽക്കൊട്ടാരം തുടങ്ങിയവ അഭിനയിച്ച ചില ചിത്രങ്ങളാണ്.
2011 ജനുവരി 4 -ന് ഇദ്ദേഹം കൊല്ലത്തിനു സമീപമുള്ള കൊട്ടിയത്തെ സ്വകാര്യ ആശുപത്രിയിൽ വച്ച് അന്തരിച്ചു.
1945-ൽ കൊല്ലം ജില്ലയിലെ പരവൂരിൽ ജനിച്ചു.
പതിനേഴാം വയസ്സിൽ പെരുമ്പാവൂർ നാടകശാല എന്ന നാടകസമിതിയിൽ അംഗമായി.
അതിശേഷം കൊല്ലം, കാളിദാസകലാകേന്ദ്രം പോലെയുള്ള നാടകസമിതികളിൽ നടനായി പ്രവർത്തിച്ചു.
രാജസേനൻ സംവിധാനം ചെയ്ത് 1996-ൽ പുറത്തിറങ്ങിയ സത്യഭാമയ്‌ക്കൊരു പ്രേമലഖനം എന്ന ചലച്ചിത്രത്തിലാണ് ആദ്യമായി അഭിനയിച്ചത് .
വിനയൻ സംവിധാനം ചെയ്ത് 2010-ൽ പുറത്തിറങ്ങിയ യക്ഷിയും ഞാനും എന്ന മലയാളചലച്ചിത്രത്തിലാണ് അവസാനമായി അഭിനയിച്ചത്.
അഭിനയിച്ച ചലച്ചിത്രങ്ങൾ യക്ഷിയും ഞാനും - അവസാനം അഭിനയിച്ച ചലച്ചിത്രം ദില്ലിവാലാ രാജകുമാരൻ സൂപ്പർമാൻ സ്വപ്‌നലോകത്തെ ബാലഭാസ്‌കരൻ തൂവൽക്കൊട്ടാരം ഞങ്ങൾ സന്തുഷ്ടരാണ്, FlR, അവലംബം 1 2 {{ cite news }} : Check date values in: | accessdate= ( help ) ↑ http://www.in.com/paravoor-ramachandran/biography-1952849.html%5Bപ്രവർത്തിക്കാത്ത+കണ്ണി%5D ശേഖരിച്ച തീയതി 29-05-2013 ↑ http://www.malayalachalachithram.com/movieslist.php?a=6327 ശേഖരിച്ച തീയതി 29-05-2013 ↑ http://www.mathrubhumi.com/english/story.php?id=102925 Archived 2011-09-26 at the Wayback Machine .
ശേഖരിച്ച തീയതി 29-05-2013
പരവൂർ കായൽ
കൊല്ലം ജില്ലയിലെ പരവൂറിനടുത്ത് സ്ഥിതി ചെയ്യുന്ന ഒരു കായലാണ് പരവൂർ കായൽ .
വലിപ്പത്തിൽ താരതമ്യേന ചെറുതായ ഇതിന് 6.62 ച.
കിലോമീറ്റർ മാത്രമേ വിസ്തീർണ്ണമുള്ളൂ.
ഇത്തിക്കരയാർ പരവൂർ കായലിൽ പതിക്കുന്നു.
ടി.എസ്. കനാലിന്റെ ഭാഗമായിരുന്ന ഇത് തോടുകളുപയൊഗിച്ച് അഷ്ടമുടിക്കായലും ഇടവക്കായലുമായി ബന്ധിപ്പിക്കപ്പെട്ടിരിക്കുന്നു.
Paravur Lake എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പരവൂർ നഗരസഭ പരവൂർ നഗരസഭ Coordinates: Missing latitude {{#coordinates:}}: അസാധുവായ അക്ഷാംശം ഭൂമിശാസ്ത്ര പ്രാധാന്യം നഗരസഭ രാജ്യം ഇന്ത്യ സംസ്ഥാനം കേരളം ജില്ല കൊല്ലം താലൂക്ക് റവന്യൂ വില്ലേജുകൾ നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ ചെയർപേഴ്സൺ വൈസ് ചെയർപേഴ്സൺ മുനിസിപ്പൽ സെക്രട്ടറി വിസ്തീർണ്ണം ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ ജനസാന്ദ്രത / ച.
കൊല്ലം ജില്ലയിലെ കൊല്ലം താലൂക്കിൽ ഉൾപ്പെടുന്ന 19.19 ചതുരശ്ര കിലോമീറ്റർ വിസ്തീർണ്ണമുള്ള ഒരു നഗരസഭയാണ് പരവൂർ നഗരസഭ.
പരവൂർ നഗരസഭയുടെ അതിരുകൾ മയ്യനാട് , ആദിച്ചനല്ലൂർ , ചാത്തന്നൂർ , പൂതക്കുളം എന്നീ പഞ്ചായത്തുകളാണ്‌.
വാർഡുകൾ പെരുമ്പുഴ വിനായകർ നെടുങ്ങോലം പാറയിൽക്കടവ് കൊച്ചാലുംമൂട് പശുമൺ ആയിരവല്ലി പേരാൽ ഒല്ലാൽ കൃഷിഭവൻ മാർക്കറ്റ് ഠൌൺ ആറ്റിമ്പുറം പുതിയിടം കോട്ടമൂല നേരുകടവു തെക്കുംഭാഗം പുതിയകാവ് വടക്കുംഭാഗം കുരണ്ടിക്കുളം ചില്ലയ്ക്കൽ പൊഴിക്കര അഞ്ചലാഫീസ് മണിയംകുളം കുറുമണ്ടൽ പുറ്റിംഗൽ റെയിൽവേ സ്റ്റേഷൻ പുഞ്ചിറക്കുളം കല്ലുംകുന്ന് മാങ്ങാക്കുന്ന് പുക്കുളം യക്ഷിക്കാവ് സ്ഥിതിവിവരക്കണക്കുകൾ ജില്ല കൊല്ലം വിസ്തീര്ണ്ണം 19.19 ചതുരശ്ര കിലോമീറ്റർ ജനസംഖ്യ 38649 പുരുഷന്മാർ 18325 സ്ത്രീകൾ 20324 ജനസാന്ദ്രത 2297 സ്ത്രീ : പുരുഷ അനുപാതം 1076 സാക്ഷരത 86.68% അവലംബം http://www.trend.kerala.gov.in Archived 2019-09-02 at the Wayback Machine .
http://www.lsg.kerala.gov.in/pages/lb_general_info.php?intID=1 ID=176 ln=ml
പരവൂർ പുറ്റിങ്ങൽ ദേവീക്ഷേത്രം ഇംഗ്ലീഷ് വിലാസം https://ml.wikipedia.org/wiki/Paravur_Puttingal_Temple
കൊല്ലം ജില്ലയിലെ പരവൂരിൽ സ്ഥിതിചെയ്യുന്ന ഒരു ഹൈന്ദവ ക്ഷേത്രമാണ് പുറ്റിങ്ങൽ ദേവീക്ഷേത്രം .
"ആദിപരാശക്തിയായ ഭദ്രകാളിയാണ്" മുഖ്യ പ്രതിഷ്ഠ.
ദേവി ഉറുമ്പിൻപുറ്റിൽ വസിക്കുന്നുവെന്നാണ് വിശ്വാസം.
അതിനാലാണ് ക്ഷേത്രത്തിന് ആ പേരുലഭിച്ചത്.
മീനമാസത്തിലെ ഭരണി നാളിലാണ് ക്ഷേത്രത്തിലെ ഉത്സവം .
ഉത്സവത്തോടനുബന്ധിച്ച് അശ്വതി വിളക്ക്, കഥകളി , കമ്പടിക്കളി, മരമെടുപ്പ് എന്നിവയോടൊപ്പം വെടിക്കെട്ടും (മത്സരക്കമ്പം) നടത്താറുണ്ട്.
വൃശ്ചികം 21 മുതൽ ഉത്സവദിനം വരെ തോറ്റംപാട്ട് നടത്തുന്നു.
തുലാമാസത്തിലെ "നവരാത്രിയും" "വിദ്യാരംഭവും" പ്രധാനമാണ്.
2016 ഏപ്രിൽ 10-ന് പുലർച്ചെ 3:30-ന് ഉത്സവാഘോഷങ്ങളുമായി ബന്ധപ്പെട്ട് നടത്തിയ മത്സരക്കമ്പത്തിനിടയ്ക്ക് ഉണ്ടായ അപകടത്തിൽ നൂറിലധികം പേർ കൊല്ലപ്പെടുകയും മുന്നൂറിലേറെപേർക്ക് പരിക്കേൽക്കുകയും ചെയ്തിരുന്നു.
കേരളത്തിലെ ഏറ്റവും വലിയ വെടിക്കെട്ടപകടമായിരുന്നു ഇത്.
പുറ്റിങ്ങൽ ക്ഷേത്രം സ്ഥിതി ചെയ്യുന്ന ഈ പ്രദേശം നൂറ്റാണ്ടുകൾക്ക് മുൻപ് കാവുകളും, കാടുകളും  നിറഞ്ഞ ഒരു പ്രദേശമായിരുന്നു.
ഒരിക്കൽ പുറ്റിങ്ങൽ ദേവിയും, ദേവിയുടെ സഹോദരിമാരും ഒരു യാത്ര പോകുന്ന വേളയിൽ ഇവിടെ  എത്തിച്ചേർന്നു.
ദാഹം തോന്നിയ ദേവിയും സഹോദരിമാരും പ്രസ്തുത സമയത്ത് ഇവിടെ  തെങ്ങിൽ  കയറിക്കൊണ്ടിരുന്ന ഒരു ഈഴവ സമുദായക്കാരനെ കാണുകയും, കുടിക്കുവാനായി ദേവിയും കൂട്ടരും കരിക്ക് ആവശ്യപ്പെടുകയും, തുടർന്ന്   അദ്ദേഹം കരിക്ക് വെട്ടി  ഇവർക്കെല്ലാം നൽകുകയും ചെയ്തു.
അവർ അതു കുടിച്ചു ദാഹം ശമിപ്പിക്കുകയും ചെയ്തു.
പക്ഷെ പുറ്റിങ്ങൽ  ദേവിയ്ക്ക് നൽകിയ സമയത്ത് കരിയ്ക്ക്  പൊട്ടിപോകുകയും, എന്നിട്ടും ദേവി അത്  വാങ്ങി കുടിക്കുകയും ചെയ്തു.
അയിത്ത ജാതിക്കാരനിൽനിന്നും പൊട്ടിയ കരിയ്ക്ക് വാങ്ങി കുടിച്ച  ദേവിയെ  കൂടെ ഉണ്ടായിരുന്ന സഹോദരങ്ങൾ  ഇവിടെ  ഉപേക്ഷിച്ചു പോയി.
അതിനാൽതന്നെ  ദേവിയുടെ ഇഷ്ട നിവേദ്യം കരിയ്ക്ക് ആണ്.
അങ്ങനെ ഉപേക്ഷിക്കപ്പെട്ട ദേവി ഇവിടെതന്നെയുള്ള  ഒരു മൺപുറ്റിൽ വസിക്കുകയും ചെയ്തു.
കുറെ കാലങ്ങൾക്ക്ശേഷം ഇവിടെ പുല്ല് അരിഞ്ഞുകൊണ്ടിരുന്ന ഒരു കുറവ സമുദായത്തിൽപ്പെട്ട സ്ത്രീയുടെ അരിവാൾ ഈ പുറ്റിൽ കൊള്ളുകയും, മൺപുറ്റ് മുറിഞ്ഞു രക്തം വാർന്നുവരികയും ചെയ്തു.
ഇതുകണ്ട് ഭയന്നു നിലവിളിച്ചോടിയ  ആവർ  അടുത്തുള്ള മൂപ്പന്റഴികം എന്ന ഈഴവ കുടുംബത്തെ വിവരം അറിയിക്കുകയുംചെയ്തു.
ആ വീട്ടിലെ കാരണവർ അപ്പോൾ തന്നെ മൺപുറ്റ് നില്കുന്ന സ്ഥലം വന്നുകാണുയും, അയിത്താചാരം നില നിന്നിരുന്ന കാലം ആയിരുന്നതിനാൽ സമീപ പ്രദേശത്തെ  നായർ  തറവാടുകളിൽ  വിവരം അറിയിച്ചു.
പിന്നീട്  ഇവരുടെയെല്ലാം  നേതൃത്വത്തിൽ ദേവപ്രശ്നം വച്ച് ദേവിയുടെ സാന്നിധ്യം  മനസ്സിലാക്കുകയും ചെയ്തു.
ദേവ പ്രശ്നത്തിൽ പറഞ്ഞത്  ദേവിയ്ക്ക് പൂജചെയ്യേണ്ടത് ഈഴവ സമുദായത്തിൽപ്പെട്ടവർ  ആയിരിക്കണമെന്നുമാണ്.
ആയിത്തകാലമായിരുന്ന അക്കാലത്ത് മൂപ്പന്റഴികം കുടുംബത്തിലുള്ളവർ പൂജാതികർമ്മങ്ങൾ പഠിയ്ക്കുകയും ഈ ക്ഷേത്രത്തിൽ  ശാന്തി കർമ്മങ്ങൾ ചെയ്യുകയും ചെയ്തുപോന്നു.
ക്ഷേത്രം ഉണ്ടായകാലം മുതൽ  ഇപ്പോൾ വരെ ഈഴവർ തന്നെ പൂജ ചെയ്യണം എന്ന രീതി തുടർന്നുപോകുന്നു.
തുടർന്ന് ക്ഷേത്രം പണിയുന്നതിനുവേണ്ടി കിളിമാനൂർ  രാജാവ് ഏതാണ്ട് 60 ഏക്കറോളം ഭൂമി പതിച്ചു നല്കുകയും ഇവിടെ പുറ്റിങ്ങൽ ദേവി ക്ഷേത്രം പണിയുകയും ചെയ്തു.
പ്രതിഷ്ഠവിധി പ്രകാരം ഈഴവൻ തൊട്ടു തീണ്ടിയ ദേവിയെ പൂജികേണ്ടത് ഈഴവ സമുദായത്തിൽപ്പെട്ടവർ  തന്നെ ആയിരിക്കണമെന്നാണ്.
അത് ക്ഷേത്രം ഉണ്ടായകാലം മുതൽ നാളിതുവരെയും തുടർന്നുപോകുന്നു.
ക്ഷേത്രം കണ്ടെടുത്തത് കുറവ സമുദായത്തിൽപ്പെട്ട സ്ത്രീ , പുലയർ, പറയർ, കുറവർ മുതൽ  ഹൈന്ദവ സമുദായത്തിലെ എല്ലാവർക്കും ഈ  ക്ഷേത്രത്തിൽ ഓരോരോ ആചാരങ്ങൾ ഏർപ്പെടുത്തിയിട്ടുണ്ട്.
അയിത്താചാരങ്ങൾക്ക് എതിരായിരുന്ന ഒരു ചരിത്രമുണ്ട്, പുറ്റിങ്ങൽ ക്ഷേത്രത്തിന്.
മൂന്ന്  നാല് നൂറ്റാണ്ടുകൾക്ക് മുൻപ് അയിത്താചരണം  അതിൻറെ പാരമ്മ്യതയിൽ നിന്ന കാലത്ത് പുറ്റിങ്ങൽ  ക്ഷേത്രത്തിൽ  പൂജ നടത്തിയിരുന്നത് അയിത്തജാതിക്കാരനായ ഈഴവർ ആയിരുന്നു.
അത് അന്ന് തെക്കൻ കേരളത്തിലെ ഒരു പ്രധാന സംഭവം ആയിരുന്നു.
ക്ഷേത്ര ഭരണം ഈ section വസ്തുതാപരമായ കൃത്യത ചോദ്യം ചെയ്യപ്പെട്ടിരിക്കുന്നു .
Please see the relevant discussion on the talk page .
ക്ഷേത്ര ഭരണം സംബന്ധിച്ച ഈഴവ - നായർ തർക്കത്തിന് ഏകദേശം ഒരു നൂറ്റാണ്ടിനടുത്തു പഴക്കമുണ്ട്.
അയിത്തോച്ചാടനം ശക്തമായി നിലനിന്നിരുന്ന ആ കാലത്ത്, മുന്പോട്ട് പോകും തോറും മേല്ജാതിക്കാരിൽനിന്നും നിയന്ത്രണങ്ങൾ വരാൻ തുടങ്ങി.
രാജാവ് ദേവിയുടെ പേരിൽ പതിച്ചുനൽകിയ ഭൂമിക്കു മേൽ നായർ ഈഴവ വിഭാഗങ്ങൾ തമ്മിലുള്ള തർക്കം രൂക്ഷമായി.
നിരന്തര സങ്കർഷങ്ങൾക്ക് ഒടുവിൽ ക്ഷേത്രവും ക്ഷേത്ര സ്വത്തുക്കളുടെയും നിയന്ത്രനാവകാശത്തിനായി  1912ൽ ഇരു വിഭാഗങ്ങളും തമ്മിൽ കേസ് ആരംഭിക്കുകയും അത് അതിപുരാതനകാലം മുതൽ മത്സരകമ്പവും മറ്റും നടന്നുവന്നിരുന്ന ഉത്സവവും മുടങ്ങുന്ന നിലയിൽവരെ കാര്യങ്ങൾ എത്തി.
ഇരുവിഭാഗക്കാരും കേസ് വാശിയോടെ നടത്തി.
ക്ഷേത്ര ഭരണം കോടതിയുടെ (റസീവർ) നിയന്ത്രണത്തിലായി.
കേസ് കീഴ്കോടതിയും  കഴിഞ്ഞ് ഹൈക്കോടതിയിൽ എത്തി.
ജാതിസ്പർദ്ധയും അസഹനീയമാംവിധം കേസ്സിനോപ്പം വളർന്നു.
അവസാനം 1973 ൽ ബഹുമാനപ്പെട്ട ഹൈക്കോടതി ഈ ക്ഷേത്രം ഒരു പ്രതേക വിഭാഗത്തിന്റെയും വകയല്ലെന്നും, മറിച്ചു ഇത് പൊതുജനങ്ങളുടെ വകയാണ് എന്നും വിധിച്ചു.
ഈ വിധിയ്ക്ക് അപ്പീൽ കാലാവധിയ്ക്ക് മുൻപേ അപ്പീൽ പോകാൻ ഇരു വിഭാഗത്തിനും കഴിഞ്ഞില്ല.
ഈ കേസുകളുടെയെല്ലാം തുടർച്ചയായിട്ടുള്ള കേസുകളുടെ അവസാനം ഉണ്ടായ വിധിയനുസരിച്ചാണ് ഇന്നു നടക്കുന്ന രീതിയിലുള്ള ഭരണ സംവിധാനം നിലവിൽ വന്നത്.
പതിനഞ്ചു പേർ അടങ്ങുന്ന ഒരു ട്രസ്റ്റ്‌ ആയിരിക്കണം ക്ഷേത്രഭരണം നടത്തേണ്ടത്.
ഈ പതിനഞ്ചു പേരിൽ, മൂന്നു പേർ പ്രത്യേകാവകാശം ഉള്ള ശാന്തികുടുംബത്തിലെ അംഗങ്ങൾ തന്നെ ആയിരിക്കണമെന്നും, ബാക്കിയുള്ളവരെ പൊതുജനം തിരഞ്ഞെടുക്കണം.
പതിനഞ്ചംഗ ക്ഷേത്ര ഭരണ സമിതിയിൽ എട്ടു പേർ നാല് നായർ കരയോഗങ്ങളിൽ നിന്നുള്ള രണ്ടുപേർ വീതവും മൂന്നു പേർ ശാന്തി കുടുംബത്തിൽ നിന്നുള്ളവരും മേൽപ്പറഞ്ഞ നാലു കരകളിൽ നിന്നും നായന്മാരല്ലാത്ത ഒരോപ്രതിനിധികളും ഉൾപ്പെടെപതിനഞ്ചുപേരടങ്ങുന്ന ഭരണസമിതി.
എപ്പോഴും എണ്ണത്തിൽ  മുൻ‌തൂക്കം കൂടുതലുള്ള നായർ സമുദായ അംഗങ്ങൾക്ക് തന്നെയായിരിക്കും ഭരണം കൈകാര്യം ചെയ്യുന്നതിനുള്ള നിയന്ത്രണാധികാരം.
പ്രസിഡന്റ് ,സെക്രട്ടറി, രണ്ടു താക്കോൽക്കാർ, പതിനൊന്ന് കമ്മിറ്റി അംഗങ്ങൾഎന്നിവയാണ് ഭരണ സമിതി അംഗങ്ങൾ.
ഉത്സവവും വഴിപാടും
ദേവിയെ  കണ്ടെടുത്ത കുറവ സമുദായത്തിൽപ്പെട്ടവർ തുടങ്ങി, ഹൈന്ദവ സമുദായത്തിലെ എല്ലാവർക്കും ഈ ക്ഷേത്രവുമായി ബന്ധപ്പെട്ടു  ഓരോരോ ആചാരങ്ങൾ ഉണ്ട്.
തോറ്റം പാട്ടാണ് ക്ഷേത്രത്തിലെ ഒരു പ്രധാന വഴിപാട്.
ശിവനേത്രങ്ങളിൽ നിന്നുള്ള ഭദ്രകാളിയുടെ അവതാരത്തിൽ തുടങ്ങി ദാരികവധം വരെയുള്ള ഭാഗങ്ങളാണ് തോറ്റംപാട്ടിൽ ഉള്ളത്.
ദേവിയുടെ ജന്മദിനമായ മീനമാസത്തിലെ ഭരണി നാളിലാണ് പുറ്റിംഗൽ ക്ഷേത്രത്തിലെ‍ ഉത്സവം കൊണ്ടാടുന്നത്.
അശ്വതിവിളക്ക്, കഥകളി , കമ്പടിക്കളി, മരമെടുപ്പ്, നെടുംകുതിരയെടുപ്പ് എന്നിവയാണ് ഉത്സവത്തോടനുബന്ധിച്ചുള്ള പ്രധാന പരിപാടികൾ.
ഉത്സവത്തോടനുബന്ധിച്ചു നടത്താറുള്ള മത്സരകമ്പം വളരെ പ്രശസ്തമാണ്.
തെക്കൻ കേരളത്തിലെ ഏറ്റവും വലിയ മത്സരക്കമ്പമാണിത്.
പുറ്റിങ്ങൽ  ദേവീക്ഷേത്രം ഇപ്പോൾ പുതുക്കി പണിതുകൊണ്ടിരിക്കുകയാണ്.
ഏകദേശം 5 കോടി രൂപയാണ് ചെലവ് പ്രതീക്ഷിക്കുന്നത്.
പണി പൂർത്തിയാകുമ്പോൾ പുറ്റിങ്ങൽ ദേവീക്ഷേത്രം കേരളത്തിലെ വലിയ ക്ഷേത്രസമുച്ചയങ്ങളിലൊന്നായി മാറും.
ചിത്രശാല പുതിയ ക്ഷേത്രസമുച്ചയം-രൂപരേഖ.
പുറ്റിങ്ങൽ ക്ഷേത്രത്തിലെ ഉത്സവം മീനഭരണി ഉത്സവം മത്സരക്കമ്പം ഇതും കാണുക പരവൂർ പുറ്റിങ്ങൽ ക്ഷേത്രവെടിക്കെട്ട് ദുരന്തം അവലംബം പുറംകണ്ണികൾ Puttingal Devi Temple, Paravur എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പ്രമോദ് പയ്യന്നൂർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Pramod_payyannur പ്രമോദ് പയ്യന്നൂർ
നാടക-ഡോക്യുമെന്ററി-ചലച്ചിത്ര സംവിധായകനാണ് പ്രമോദ് പയ്യന്നൂർ.
കെ.പി.എ.സിയുടെ നാടകങ്ങൾ ഉൾപ്പടെ നിരവധി നാടകങ്ങൾ സംവിധാനം ചെയ്യുകയും പുരസ്കാരങ്ങൾ നേടുകയും ചെയ്തിട്ടുണ്ട്.
2014ൽ  വൈക്കം മുഹമ്മദ് ബഷീറിന്റെ വിഖ്യാതമായ "ബാല്യകാലസഖി" എന്ന നോവൽ മമ്മൂട്ടിയെ നായകനാക്കിക്കൊണ്ട് തിരക്കഥയെഴുതി സംവിധാനം ചെയ്തു.
വിശ്വഗുരു എന്ന സിനിമയുടെ തിരക്കഥയും സംഭാഷണവും നിർവഹിച്ചിട്ടുണ്ട്.
ഭാരത് ഭവൻ സെക്രട്ടറിയാണ്.
പയ്യന്നൂർ കോളേജിൽ നിന്നും ബിരുദപഠനത്തിനു ശേഷം തൃശൂരിലെ സ്കൂൾ ഓഫ് ഡ്രാമയിൽ ചേർന്നു.
2002ൽ അമച്വർ നാടക സംവിധായകനുള്ള കേന്ദ്രസംഗീതനാടക അക്കാദമി അവാർഡ് ലഭിച്ചു.
2003ലെ ദേവമാനസം എന്ന ടെലിഫിലിമിന് സംസ്ഥാന സർക്കാരിന്റെ അവാർഡു കരസ്ഥമാക്കി.
കെ പി എ സിയുടെ അമ്പതാമത് നാടകം "ദ്രാവിഡവുത്തം" സംവിധാനം ചെയ്തു.
ഇതിന്  2004ലെ മികച്ച നാടക സംവിധായകനുള്ള സംസ്ഥാന സർക്കാരിന്റെ പുരസ്ക്കാരം നേടി.
കൈരളി ടിവിയുടെ പ്രോഗ്രാം പ്രൊഡ്യൂസറായി പ്രവർത്തിച്ചു.
നിരവധി ടെലിഫിലിമുകൾ സംവിധാനം ചെയ്തിട്ടുമുണ്ട്.
പ്രമോദ് കുമാർ ജുൽക്ക
ഇന്ത്യൻ കാൻസർ സ്പെഷ്യലിസ്റ്റും (ഓങ്കോളജിസ്റ്റ്), മെഡിക്കൽ വിദ്യാഭ്യാസ വിദഗ്ധനും എഴുത്തുകാരനുമാണ് പ്രമോദ് കുമാർ ജുൽക്ക.
ഇന്ത്യയിലെ മെറ്റാസ്റ്റാറ്റിക് സ്തനാർബുദത്തിൽ ഉയർന്ന ഡോസ് കീമോതെറാപ്പിക്ക് ശേഷം ആദ്യത്തെ പെരിഫറൽ ബ്ലഡ് സ്റ്റെം സെൽ ട്രാൻസ്പ്ലാൻറ് നടത്തിയതിന് പ്രശസ്തനാണ്.
അമേരിക്കൻ സൊസൈറ്റി ഓഫ് ക്ലിനിക്കൽ ഓങ്കോളജി (അസ്കോ) അദ്ദേഹത്തിന് ഓണററി അംഗത്വം നൽകി അവാർഡ് നൽകി.
About 70% of cancer cases reach hospitals in Stage Three or Four and only 30% come in Stage One or Two.
It obviously affects the cure rate.
In our cancer centre, we get 15,000 new cancer cases every year , says Dr. Pramod Kumar Julka.
1979 ൽ ന്യൂഡൽഹിയിലെ മൗലാന ആസാദ് മെഡിക്കൽ കോളേജിൽ നിന്ന് വൈദ്യശാസ്ത്രത്തിൽ ബിരുദം നേടിയ റേഡിയോ തെറാപ്പിയിൽ ലോകാരോഗ്യ സംഘടനയുടെ കൂട്ടായ്മയ്ക്ക് കീഴിൽ ടെക്സസിലെ ഹ്യൂസ്റ്റണിലെ എംഡി ആൻഡേഴ്സൺ ഹോസ്പിറ്റലിലും അതിനുശേഷം കാലിഫോർണിയയിലെ ലോംഗ് ബീച്ചിലെ ലോംഗ് ബീച്ച് മെമ്മോറിയൽ കാൻസർ സെന്ററിലും ഉന്നത പരിശീലനം നേടിയിട്ടുണ്ട്.
1984 ൽ ന്യൂഡൽഹിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ ചേർന്ന അദ്ദേഹം 2016 വരെ ഡീൻ അക്കാദമിക്, റേഡിയോ തെറാപ്പി, ഓങ്കോളജി വിഭാഗം പ്രൊഫസർ എന്നീ നിലകളിൽ സേവനമനുഷ്ഠിച്ചിട്ടുണ്ട്.
ഇപ്പോൾ മാക്സ് ഹെൽത്ത് കെയറിൽ ഡയറക്ടർ-ഓങ്കോളജി ഡേകെയർ സെന്ററായി പ്രവർത്തിക്കുന്നു.
ക്ലിനിക്കൽ ഓങ്കോളജി, റേഡിയേഷൻ ബയോളജി, കീമോതെറാപ്പി എന്നിവയിൽ അദ്ദേഹം വിപുലമായ ഗവേഷണം നടത്തി.
ക്യാൻസർ ചികിത്സയിലും ഗവേഷണത്തിലും മൂന്ന് പതിറ്റാണ്ടിലേറെ പരിചയമുള്ള അദ്ദേഹം വലിയ മുന്നേറ്റങ്ങൾ നടത്തിയിട്ടുണ്ട്.
സമൂഹത്തിലെ എല്ലാ വിഭാഗങ്ങളിൽ നിന്നുമുള്ള കാൻസർ രോഗികളെ വിവേചനമില്ലാതെ ചികിത്സിച്ചു.
നൂറുകണക്കിന് രോഗികൾ - ആശുപത്രിയുടെ തിരക്കേറിയ ഇടനാഴികളിലൂടെ, ഡോ. ജുൽക അവരെ സ്വാഗതം ചെയ്യുന്നതായും ഈ ഭയാനകമായ രോഗത്തെ ക്ഷമയോടെ ചികിത്സിക്കുന്നതായും കണ്ടെത്തി.
ക്യാൻസറിനെപ്പോലെ നിരന്തരമായ ഒരേയൊരു കാര്യം, അതിനെ നേരിടാനുള്ള അദ്ദേഹത്തിന്റെ പ്രതിബദ്ധതയും അർപ്പണബോധവുമാണ്.
ജുൽക്കയ്ക്ക് അക്കാദമിക് വിദഗ്ധരോട് വലിയ അടുപ്പമുണ്ട്.
ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ ബിരുദ, ബിരുദാനന്തര, ഡോക്ടറൽ വിദ്യാർത്ഥികളെ പഠിപ്പിച്ചു.
അദ്ദേഹം സർക്കാരുമായി ചേർന്ന് പ്രവർത്തിക്കുന്നു.
ദേശീയ കാൻസർ നിയന്ത്രണ പദ്ധതി പ്രകാരം രാജ്യത്തുടനീളമുള്ള കാൻസർ കേന്ദ്രങ്ങൾ പരിശോധിക്കുന്നതിന് ആരോഗ്യ കുടുംബക്ഷേമ മന്ത്രാലയം നിയമിച്ചു.
രാജ്യത്ത് ഡി‌എൻ‌ബി-ആർ‌ടിക്ക് പാഠ്യപദ്ധതി രൂപീകരിക്കുന്നതിന് സ്പെഷ്യാലിറ്റി ബോർഡ് (നാഷണൽ ബോർഡ് ഓഫ് എക്സാമിനേഷൻ) അംഗമായി അദ്ദേഹം സേവനമനുഷ്ഠിച്ചു.
ഡോ. ഗുരു ഗോബിന്ദ് സിംഗ് ഇന്ദ്രപ്രസ്ഥ സർവകലാശാലയുടെ (ജിജിസിപിയു, ദില്ലി) അക്കാദമിക് കൗൺസിലിന്റെ നോമിനേറ്റഡ് അംഗവും ബ്യൂറോ ഓഫ് ഇന്ത്യൻ സ്റ്റാൻഡേർഡ്സ് (ബിഐഎസ്) ചെയർമാനും (ഇമേജിംഗ്, റേഡിയോ തെറാപ്പി) ആണ് അദ്ദേഹം.
കാൻസറിനെക്കുറിച്ചുള്ള ടിവി, റേഡിയോ പ്രോഗ്രാമുകളിൽ സജീവ പങ്കാളിയായ ജുൽക 1980 മുതൽ നാഷണൽ നെറ്റ്‌വർക്ക് ഓഫ് ദൂരദർശനിൽ “കാൻസറിനെ നേരത്തേ കണ്ടെത്തലും അതിന്റെ മാനേജ്മെന്റും” എന്ന വിഷയത്തിൽ നിരവധി ചർച്ചകൾ നടത്തി.
ഓൾ ഇന്ത്യ റേഡിയോ , ഡിഡി ന്യൂസ് എന്നിവയിലെ വിവിധ ഫോൺ-ഇൻ പ്രോഗ്രാമുകളിൽ “സ്ത്രീകളിലെ കാൻസർ”, “പുകവലിയും കാൻസറും”, “സെൽ ഫോണുകളും കാൻസറും” തുടങ്ങിയ പൊതുജനങ്ങളുടെയും രോഗികളുടെയും ചോദ്യങ്ങൾക്ക് അദ്ദേഹം ഉത്തരം നൽകി.
ഒരു യഥാർത്ഥ ശമര്യക്കാരനെന്ന നിലയിൽ, സന്ദേശം കാഴ്ചക്കാർക്ക് കൈമാറുന്നതിനായി തന്റെ സേവനങ്ങൾ കടം കൊടുക്കാൻ അദ്ദേഹം എപ്പോഴും സന്നദ്ധനാണ്.
ധാരാളം മാധ്യമ സ്ഥാപനങ്ങളാലും പ്രസിദ്ധീകരണങ്ങളാലും ബഹുമാനിക്കപ്പെടുന്ന അദ്ദേഹം പത്രങ്ങളും മാസികകളും പോലുള്ള സമൂഹമാധ്യമങ്ങളുടെ ഉചിതമായ ഉപയോഗത്തിലൂടെ പൊതുജനങ്ങളെ ബോധവൽക്കരിക്കുന്നു.
ലോകമെമ്പാടുമുള്ള പ്രഗത്ഭരായ ഗവേഷകർക്ക് പ്രയോജനം ചെയ്ത ദേശീയ, അന്തർ‌ദ്ദേശീയ പിയർ അവലോകനം ചെയ്ത ജേണലുകളിൽ‌ ജുൾ‌ക്ക നിരവധി ലേഖനങ്ങൾ‌ പ്രസിദ്ധീകരിച്ചു, റിസർച്ച് ഗേറ്റ് അദ്ദേഹത്തിന്റെ 184 ലേഖനങ്ങൾ പട്ടികപ്പെടുത്തുന്നു.
ബിക്കമിംഗ് എ സക്സസ്ഫുൾ ക്ലിനിക്കൽ ട്രയൽ ഇൻവെസ്റ്റിഗേറ്റർ എന്ന പേരിൽ ഒരു പുസ്തകവും അദ്ദേഹം രചിച്ചിട്ടുണ്ട്.
1995 മെയ് 9 ന് നടത്തിയ മെറ്റാസ്റ്റാറ്റിക് ബ്രെസ്റ്റ് ക്യാൻസറിലെ ഉയർന്ന ഡോസ് കീമോതെറാപ്പിയെത്തുടർന്ന് ആദ്യത്തെ പെരിഫറൽ ബ്ലഡ് സ്റ്റെം സെൽ ട്രാൻസ്പ്ലാൻറ് ജുൽക്കയ്ക്ക് ലഭിച്ചു.
1998 ൽ ലിംക ബുക്ക് ഓഫ് വേൾഡ് റെക്കോർഡ്സ് ഈ നേട്ടം ഉൾപ്പെടുത്തി.
1983 ൽ ഇന്ത്യൻ ഫെഡറേഷൻ ഓഫ് ഐക്യരാഷ്ട്ര സംഘടനകൾ അദ്ദേഹത്തെ വിദഗ്ദ്ധ ഓങ്കോളജിസ്റ്റായി ക്ഷണിച്ചു.
രാജ്യത്തുടനീളം കാൻസർ ഗവേഷണ പ്രോജക്ടുകൾ സ്ഥാപിക്കുന്നതിനായി ഇന്ത്യൻ കൗൺസിൽ ഓഫ് മെഡിക്കൽ റിസർച്ച് ടാസ്ക് ഫോഴ്സിൽ അംഗമായ അദ്ദേഹം 1996 മുതൽ ഐസിഎംആർ പ്രോജക്ട് റിവ്യൂ കമ്മിറ്റിയിലെ ഓങ്കോളജി വിദഗ്ധനാണ്.
സൊസൈറ്റി ഓഫ് കാൻസർ റിസർച്ചിലും ഗ്ലോബൽ കാൻസർ സമ്മിറ്റിന്റെ ദേശീയ ഉപദേശക സമിതിയിലും അംഗമാണ്.
ഡോ. ജുൽക വഹിക്കുന്ന മറ്റ് സ്ഥാനങ്ങൾ: മുൻ പ്രസിഡന്റ് - അസോസിയേഷൻ ഓഫ് റേഡിയേഷൻ ഓങ്കോളജിസ്റ്റ്സ് ഓഫ് ഇന്ത്യ  മുൻ ചെയർപേഴ്‌സൺ - ഇന്ത്യൻ കോളേജ് ഓഫ് റേഡിയേഷൻ ഓങ്കോളജി (2000-2009) അവാർഡുകളും അംഗീകാരങ്ങളും
പദ്മശീയ്ക്ക് പുറമേ അദ്ദേഹത്തിനു നിരവധി പുരസ്കാരങ്ങൾ ലഭിച്ചിട്ടുണ്ട്.
്രമോദ് കുമാർ ജുല്ക പുറമെ, നിരവധി പുരസ്കാരങ്ങളും അംഗീകാരങ്ങളും വിജയിച്ച പത്മശ്രീ പുരസ്കാരം (ഇന്ത്യ റിപ്പബ്ലിക്ക് ഓഫ് കായികതാരങ്ങൾക്കുള്ള പരമോന്നത ബഹുമതി) ഇന്ത്യൻ സർക്കാർ വൈദ്യരംഗത്തെ തന്റെ കാര്യമായ സംഭാവന വേണ്ടി 2013 ൽ നേടിയ.